作者:張九齡
標題:奉和聖制瑞雪篇
內容:萬年春，三朝日，上禦明臺旅庭實。初瑞雪兮霏微，信宿嬋娟飛雪度，能使玉人俱掩嫭。皓皓樓前月初白，匪惟在人利，曾是扶天意。天意豈雲遙，雪下不崇朝。皇情玩無斁，雪委方盈尺。草樹紛早榮，京坻宛先積。君恩誠謂何，歲稔複人和。預數斯箱慶，應如此雪多。朝冕旒兮載悅，想笞笠兮農節。倚瑤琴兮或歌，願以柏梁作，長為柳花詠。